CELEX: 62011TO0657
Language: bg
Date: 2012-09-06 00:00:00
Title: Определение на Общия съд (първи състав) от 6 септември 2012 г. —Technion и Technion Research & Development Foundation/Комисия.#Technion - Israel Institute of Technology и Technion Research & Development Foundation Ltd срещу Европейска комисия.#Жалба за отмяна — Шеста рамкова програма за научни изследвания, технологично развитие и демонстрационни дейности — Писмо, с което се съобщава намерението на Комисията да предприеме действия за възстановяване на адаптираните суми в изпълнение на договор за финансиране на научни изследвания — Актове, които са неразделна част от договора — Недопустимост.#Дело T-657/11.

Определение на Общия съд (първи състав) от 6 септември 2012 г. —Technion и Technion Research & Development Foundation/Комисия
      (Дело T-657/11)
      „Жалба за отмяна — Шеста рамкова програма за научни изследвания, технологично развитие и демонстрационни дейности — Писмо, с което се съобщава намерението на Комисията да предприеме действия за възстановяване на адаптираните суми в изпълнение
         на договор за финансиране на научни изследвания — Актове, които са неразделна част от договора — Недопустимост“
      
      1.                     Производство — Правно основание на жалба — Избор, който принадлежи на жалбоподателя, а не на съда на Съюза (вж. точка 31)
      2.                     Жалба за отмяна — Жалба, която всъщност се отнася до спор с договорен характер — Писмо, с което се съобщава намерението на
            Комисията да си възстанови някои суми, изплатени на определено предприятие по договор за финансиране на научни изследвания,
            в резултат от извършения финансов одит — Липса на компетентност на съда на Съюза — Недопустимост (членове 263 ДФЕС и 288 ДФЕС)
            (вж. точки 33—35, 38—40 и 44—48)
      3.                     Жалба за отмяна — Жалба, която всъщност се отнася до спор с договорен характер — Преквалифициране на жалбата — Условия — Жалба,
            която не се основава на никакви твърдения за нарушение на правилата, уреждащи договорното правоотношение — Изключване на преквалифицирането
            (членове 263 ДФЕС и 272 ДФЕС; член 44, параграф 1, буква в) от Процедурния правилник на Общия съд) (вж. точки 54—60)
      Предмет
      
         
               Искане за отмяна на писмото на Комисията от 19 октомври 2011 г., с което се съобщава за издаването на дебитно известие за
                  събиране на сума от 97 106,72 EUR, съответстваща на размера на адаптираните суми по договор № 034984 (Mosaica), вследствие
                  на заключението от финансов одит, отнасящ се в частност до този договор, сключен в рамките на Шестата рамкова програма за
                  научни изследвания, технологично развитие и демонстрационни дейности, допринасящи за създаването на европейско пространство
                  за научни изследвания и иновации (2002—2006)
               
            Диспозитив
      
         
                  1)
               
               
                  
               
               
                  	Отхвърля жалбата като недопустима.
               
            
         
                  2)
               
               
                  
               
               
                  	Осъжда Technion — Israel Institute of Technology, и Technion Research & Development Foundation Ltd да заплатят съдебните разноски.